**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: Mo/………../2019.

**Jegyzőkönyv**

**Készült:** Mónosbél Községi Önkormányzat Képviselő-testületének 2019. július 10. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. 2019. évi Vis maior pályázat hiánypótlás
2. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 54/2019.(VII.10.) | 2019. évi Vis maior pályázat hiánypótlás | folyamatos |

Mónosbél, 2019. július 10.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. július 10. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Surányi Józsefné önkormányzati képviselő

 Hajnákné Koós Zsuzsanna önkormányzati képviselő

**Nem jelent meg:** Kovács Zoltán önkormányzati képviselő

**Hivatalból jelen van:** Dudásné dr. Géczi Erika jegyző

**Jegyzőkönyvvezető**: Dorkóné Magyarovics Marianna

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 4 fő megjelent. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

**NAPIREND**

1. 2019. évi Vis maior pályázat hiánypótlás
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

1. **Napirend**

**2019. évi Vis maior pályázat hiánypótlás**

Varga Sándorné:

Tájékoztatja a Képviselő-testület tagjait, hogy a Petőfi és Kossuth utcákban keletkezett károk helyreállításához benyújtott vis maior pályázattal kapcsolatosan hiánypótlást írtak ki, melyhez a 46/2019. (VI.12.) számú Képviselő-testületi határozat szerinti nyilatkozatot az alábbiak szerint módosítani szükséges:

* A károk helyreállításának fedezetét az önkormányzat részben tudja teljesíteni.

Kéri a képviselő-testület tagjait, hogy szavazzanak a 46/2019. (VI.12.) sz. Képviselő-testületi határozat nyilatkozatának módosítására az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**54/2019. (VII.10.) sz. Képviselő-testületi határozat**

Mónosbél Községi Önkormányzat Képviselő-testülete döntött abban, hogy az önkormányzat tulajdonát képező Petőfi és Kossuth utcákban keletkezett károk helyreállításához vis maior kérelmet nyújt be, melyhez a 46/2019. (VI.12.) számú Képviselő-testületi határozat szerinti nyilatkozatokat az alábbiak szerint módosítja:

A Képviselő-testület a pályázathoz az alábbi nyilatkozatokat adja:

* Az utakhoz biztosítással az önkormányzat nem rendelkezik.
* Az önkormányzat vállalja az utak költséghatékonyság és a megvalósíthatóság szempontjaira tekintettel történő helyreállítását.
* A károk helyreállításának fedezetét az önkormányzat részben tudja teljesíteni.

 Határidő: folyamatos

 Felelős: Varga Sándorné

 polgármester

1. **Napirend**

**Egyéb ügyek, indítványok**

Varga Sándorné polgármester:

Mivel más ügy, indítvány nem volt, megköszöni a Képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző